Segmi i d- nesenked deg uḥric amezwaru ammud-nteɣ d wamek ay t-idnegmer uḥric-agi wis sin , ad neɛreḍ ad nesleḍ aktawal-agi n uḥeddad di semmuset (5) n tantaliyin (taqbaylit, tacelḥit, tarifit, tamaziɣt, tamẓabit) akken ad d- nesuffeɣ tanḍawit i yellan deg wayen yerzan aswir n temsislit d win n tesnamekt. Akken ad nexdem ay-a, yessefk ad d-nessegzi abrid neḍfer. Ihi, segmi yewɛer ad nefreq tasleḍt n tamsislit ɣef tin n tesnamekt, nefren ad ten-nesdukkel deg yiwen n yixef. Yal awal yezmer ad tent-teɛnu di sin n yiswiren; tamsislit d tesnamekt.